Eszem-iszom, vigadalom a szegedi böllérversenyen | Szeged hírei | Szeged - delmagyar.hu
Szeged hírei > Eszem-iszom, vigadalom a szegedi böllérversenyen
Eszem-iszom, vigadalom a szegedi böllérversenyen
Szeged - Tetőfokára hágott a hangulat a 4 napos II. toros pálinkafesztivál böllérversenyén a Széchenyi téren: gasztrokibicről, böllérkedő politikusokról szólt a nap.
– Most nem esik az eső, kétszer annyi árus van és nyolcszor annyi ember – hasonlította össze röviden Sági Szilárd gasztrokibic a II. toros pálinkafesztivált a tavalyival szombat délután a Széchenyi téren. A 4 napos mulatság házigazdája tavalyhoz hasonlóan most is több száz emberrel beszélgetett a standok között, akik főként különböző receptötleteket kértek a szakértőtől. Talmácsi Gábor gyorsasági motoros világbajnok szüleivel érkezett a városba, és egy barátjának segített kolbászt sütni.
Sokkal többen voltak kíváncsiak a Széchenyi téri fesztiválta, mint tavaly.
A szombat kora reggeltől késő délutánig rendezett böllérversenyen a legvidámabb barakk a tűzmadaraké volt, akik a bódéjukban zenélő szintis énekessel és szaxofonossal igazán tűzbe hozták a kilátogatókat. A zenés blokk alatt – amelyben felcsendült az Aranyeső és a Székely himnusz is – párok és alkalmi barátok borultak egymás nyakába, és táncoltak. Gyimesi László szegedi Fidesz-elnök csapatuk kreatív marketingigazgatójaként mutatkozott be és kínálta az embereket kolbásszal és hurkával. A polgármesteri hivatal csapata szintén nem hagyta éhesen az arra haladókat: Botka László polgármester is beállt böllérkedni egy rövid időre.
Sokféle disznóságot kínáltak.
A pálinkától legjobb kedvre derült vendégek a bódék között fel-alá járó muzsikusok nyomába szegődtek, és kérték tőlük saját nótáikat. A pálinkások az ital készítéséről árultak el műhelytitkokat a vásárlóknak, míg a kolbászkészítők kissé titokzatosak voltak: a fűszerezésekkel kapcsolatos kérdésekre csak sejtelmesen somolyogtak bajuszuk alatt.
A böllérversenyt a Rádió88 csapata nyerte, amely a szervezőktől egy malaccal díszített nagy serleget vehetett át.
4. szalamitolvaj 2011. március 07. 18:50
„gáz volt
3. kefa 2011. március 07. 17:35
„Megköszönjük mindenkinek , a vendégeinknek Sági Szilárdnak és Talmácsi Gábornak , hogy jelenlétükkel emelték a Szegedi Böllér Fesztivált.Reméljük a sok kiváló íz között mindenki talált kedvére való jó Magyar falatot , hisz ez volt a legfőbb cél .Régi Kulináris Magyar ízek spalettájának publikálása kedves vásárlóknak .Egészséges minőségi Magyar sertés állományból tartósítószer mentes , íz fokozó mentes keményfával füstölt termékek bemutatása.Jó egészséget kíván Gulyás János és társa KFT Felgyői vágóhíd és hús üzem .”
2. Szecskamester 2011. március 07. 14:48
„Ez az ember elég primitív lehet..”
1. Bendegúz007 2011. március 07. 11:43
„Én is voltam a mulatságon,és nagyon tetszett,jó dolgok voltak kiállítva,ill,bő választék volt a ennivalók közül is.
Megérte hogy elmentünk, jövőre is ott leszünk.”
Gasztronómiai kavalkád a torosfesztiválon
Ízletes pecsenyék, finom pálinkák
gasztronómia gasztronómia pálinka Szeged
Blues Bell: közös szenvedélyük a zene
Új albummal jelentkezett decemberben Szeged egyik legismertebb blueszenekara, a Blues Bell. Tovább olvasom